Άμεση Δράση. Πού βρίσκεστε;
Ναι, είμαστε στο Σαλχάτσι Ρόουντ.
Είναι ένας άντρας με αίματα στην άκρη του δρόμου.
Κουνάει τα χέρια του.
Μοιάζει σαν παγίδα, οπότε δεν σταματήσαμε.
Δεν σας κατηγορώ. Θα στείλω ένα περιπολικό.
Η κυρία λέει ότι οδηγούσε ένα SUV Mercedes Benz.
-Πώς είστε; -Τι κάνεις;
Καλά. Τι έγινε;
ΧΑΜΠΤΟΝ
Την Ημέρα της Εργασίας με πήρε τηλέφωνο ένας φίλος απ' το Χάμπτον
και είπε ότι ο Άλεκ είχε πυροβοληθεί.
Το πρώτο πράγμα που σκέφτηκα ήταν
ότι αυτός που σκότωσε τη Μάγκι και τον Πολ είχε βρει τον Άλεκ.
Ο Άλεκ ήταν στο νοσοκομείο
και δεν ήταν σίγουροι ποιος τον πυροβόλησε.
Ένα μυστήριο βαθαίνει κι άλλο.
Σύμφωνα με τις αρχές, ο 53χρονος δικηγόρος Άλεκ Μέρντοχ
πυροβολήθηκε σήμερα στο Χάμπτον. Η κατάστασή του είναι άγνωστη.
Μεταφέρθηκε στο νοσοκομείο.
Τον πυροβόλησαν στο κεφάλι μέρα μεσημέρι ενώ άλλαζε λάστιχο στην άκρη του δρόμου.
Η ιστορία του Άλεκ άλλαζε διαρκώς μέσα σε μία μέρα.
Νομίζω ότι μάθαμε ότι εμπλεκόταν ο ξάδερφος Έντι.
ΑΡΝΗΣΟΥ ΤΑ ΠΑΝΤΑ… ΚΑΤΗΓΟΡΗΣΕ ΚΑΠΟΙΟΝ ΑΛΛΟΝ!
Ναι.
Ποτέ δεν ήμουν ήσυχος.
Λέγομαι Κέρτις Έντουαρντ Σμιθ. Όλοι με φωνάζουν Έντι.
Έλα, μωρό μου.
Να πάρει.
Γνώρισα τον Άλεκ στα τέλη της δεκαετίας του '80,
αρχές της δεκαετίας του '90.
Ήξερα τον πατέρα του. Είμαι μισός Μέρντοχ. Μην το πεις πουθενά.
Σοβαρά.
Ήμουν φίλος του Άλεκ κι έχω δουλέψει γι' αυτόν μερικές φορές.
Έκανα μικροδουλειές γι' αυτόν,
όπως εκχέρσωση,
άνοιγμα καναλιών για αποστράγγιση.
Με πήρε στις 10:00-10:30 π.μ.
Ρώτησε τι έκανα. "Τίποτα, δούλευα ως αργά".
Είπε "Μπορείς να έρθεις λίγο από δω;"
Μου είπε να τον συναντήσω στο γραφείο τελετών στο Βάρνβιλ.
Τον είδα να έρχεται.
Είχε τραβήξει το σκίαστρο ως το παράθυρο και είχε ανεβάσει το παράθυρο,
οπότε τον κοιτούσα μέσα από μια τρύπα.
Είπα "Τι κάνεις;"
Είπε "Δεν θέλω να με δουν στην πόλη".
Είπε "Με παρακολουθούν".
Είπα "Ποιος σε παρακολουθεί;" Είπε "Η SLED".
Και είπα "Γιατί σε παρακολουθούν;"
Είπε "Ξέρεις, για αυτό που έγινε".
Είπα "Εννοείς στο Μοσέλ;"
Είπε "Ναι". Είπα "Τι έγινε;"
Είπε "Πήγαν όλα κατά διαόλου".
Έτσι απλά.
Είπε "Μ' αγαπάς;" "Ναι, σαν αδερφό. Θα έκανα τα πάντα για σένα".
Είπε "Θέλω να με σκοτώσεις".
"Ξέχνα το. Ούτε σήμερα ούτε αύριο. Δεν παίζει".
Και είπε "Τότε, πρέπει να προσπαθήσω να το κάνω μόνος μου".
Κι έφυγε.
Τον ακολούθησα, γιατί ανησυχούσα.
Γιατί η Μάγκι και ο Πολ ήταν ήδη νεκροί.
Ο κος Ράντολφ είχε πεθάνει λίγες μέρες μετά.
Δεν χρειάζονταν άλλους θανάτους.
Όταν σταμάτησα και κατέβασα το παράθυρο,
με πλησίασε με ένα όπλο.
Είπα να τον τρομάξω.
Πυροβόλησα στον αέρα.
Ένας άντρας δύο μέτρα
σωριάστηκε στην άσφαλτο.
Έτσι απέκτησε αυτό το σημάδι,
από τις πέτρες στην άκρη του δρόμου,
όχι από μια σφαίρα που εξοστρακίστηκε.
Αλλά τον ρώτησα "Γιατί ήθελες να σε πυροβολήσω;"
"Γιατί θα μπορέσουν να αποδείξουν ότι σκότωσα τη Μάγκι και τον Πολ".
Δεν τον είχα πυροβολήσει.
Δεν είχε αίματα πάνω του, δεν είχα αίματα πάνω μου,
οπότε πήγα σπίτι.
ΔΙΠΛΗ ΑΝΘΡΩΠΟΚΤΟΝΙΑ: ΣΚΑΝΔΑΛΟ ΣΤΗ ΝΟΤΙΑ ΚΑΡΟΛΙΝΑ
-Πώς είστε, κύριε; -Τι κάνεις;
-Καλά. Τι συνέβη; -Με πυροβόλησαν.
Πείτε μου τι…
Οδηγούσα στον δρόμο.
Έπαθα λάστιχο. Σταμάτησα στην άκρη.
Και με πέρασε ένα αμάξι.
Δεν έδωσα μεγάλη σημασία,
αλλά μετά έκανε αναστροφή και γύρισε πίσω.
Φαινόταν καλός τύπος.
Και γυρνάω το κεφάλι μου και μπαμ.
Έξι εφτά μέρες μετά
ήρθε η SLED και άρχισε να μου κάνει ερωτήσεις.
Κι έμαθα ότι υποτίθεται ότι τον πυροβόλησα στο κεφάλι με ένα 38άρι.
Πράκτορες της SLED συνέλαβαν τον 61χρονο Κέρτις Έντουαρντ Σμιθ
από το Κόλετον.
Λένε ότι το είχε σχεδιάσει.
Το ερώτημα είναι: Ποιος είναι ο Κέρτις Σμιθ
και είχε δεσμούς με τους Μέρντοχ πριν απ' αυτό;
Πώς ένιωσες όταν το είδες στις ειδήσεις;
Ήταν αποκαρδιωτικό. Πραγματικά.
Θέλω να πω, δεν είχα ποτέ μπλεξίματα…
με τον νόμο.
Δεν είχε έρθει ποτέ η αστυνομία σπίτι μου.
Δεν με είχαν σταματήσει για να ψάξουν για "ναρκωτικά".
Ποτέ δεν είχα προσπαθήσει να μιλήσω με δικηγόρο.
Μίλησα με τη SLED χωρίς δικηγόρο. Δεν είχα τίποτα να τους κρύψω.
Δεν το πήρα στα σοβαρά, για να είμαι ειλικρινής.
Ήξερα ότι δεν τον είχα πυροβολήσει, αλλά είπε σε όλους ότι το έκανα.
Αυτό το συμβάν έβαλε τον Έντι Σμιθ στο κάδρο.
Και ο Άλεκ προσπαθούσε να το φορτώσει στον Σμιθ,
αλλά αυτό θα του γύριζε μπούμερανγκ.
Ο Έντι αποκαλούνταν "ο τέταρτος Μέρντοχ".
Τους βοηθούσε να καθαρίσουν ό,τι ήθελαν να καθαρίσουν.
Ο Έντι κι ο Άλεκ ήταν ξαδέρφια.
Και απ' ό,τι έχω ακούσει, εμπλέκονταν σε οικονομική απάτη,
που περιλάμβανε εξαργύρωση επιταγών, πιθανότατα ναρκωτικά.
Είσαι έμπορος ναρκωτικών;
Όχι.
Αν ήμουν, δεν ήμουν καλός. Είχα μόνο έναν πελάτη.
Τον Άλεκ Μέρντοχ.
-Τι έκανες; -Τίποτα.
Έκανα μικροδουλειές.
Ξεκίνησε στα τέλη του 2015, αρχές του 2016.
Είχα πάει απ' το γραφείο, δεν θυμάμαι γιατί.
Ήθελε να πάω έναν φάκελο στο Μπίφορτ.
Τον πέταξα στο κάθισμα
και άκουσα ένα κροτάλισμα, ξέρεις.
Και ήξερα ότι δεν ήταν φίδι.
Ήταν ο ήχος που κάνει μια φιάλη χαπιών όταν είναι μισογεμάτη.
Και δεν κοίταξα ποτέ το όνομα στον φάκελο.
Υπέθεσα ότι πήγαινε σε δικηγορικό γραφείο.
Ήταν μιάμιση ώρα κι έβγαλα 200 δολάρια.
Ήμουν απλώς ο διανομέας.
Μου ζητούσε να πάω σε αεροδρόμια.
Σε διάφορα μικρά αεροδρόμια στη Νότια Καρολίνα, την Τζόρτζια.
Είμαι σίγουρη ότι ο Μπάστερ και ο Πολ γνώριζαν για τα ναρκωτικά.
Πιστεύω ότι όλοι ήξεραν
ότι ο Άλεκ είχε πρόβλημα,
ότι ήταν εθισμένος στα ναρκωτικά.
Κατά κάποιον τρόπο,
το ξέραμε, αλλά δεν μιλούσαμε γι' αυτό.
Δεν ξέρω πόσα. Ξέρω ότι έπαιρνε πολλά.
Είχε ναρκωτικά παντού.
Τα είχε παντού.
Ήταν μικρά σακουλάκια.
Μερικές φορές υπήρχαν υπολείμματα, άλλες φορές υπήρχε ένα χάπι.
Μερικές φορές άφηνε τα σακουλάκια. Μάλλον έπεφταν από την τσέπη του.
Η Μάγκι ήξερε ότι κάτι έτρεχε,
αλλά πιστεύω ότι δεν ήξερε την έκταση.
Σύμφωνα με φήμες, περιλάμβανε καρτέλ,
ίσως ξέπλυμα χρήματος.
Και υπήρχαν φήμες για τον ιδιοκτήτη.
Ήταν στενός φίλος των Μέρντοχ
και είχε το κτήμα πριν από εκείνους.
Υπάρχουν αποδείξεις ότι ίσως εμπλεκόταν σε εμπόριο ναρκωτικών.
Δεν καταδικάστηκε,
αλλά κατηγορήθηκε για διακίνηση ναρκωτικών.
Και ο μάρτυρας πέθανε λίγο πριν τη δίκη.
Μια άλλη θεωρία που χρησιμοποίησε η υπεράσπιση ήταν
ότι έμποροι ναρκωτικών πήγαν και σκότωσαν την οικογένεια,
γιατί τους χρωστούσαν χρήματα.
Έχω δουλέψει σε πολλούς τόπους εγκλήματος,
από εκτελέσεις συμμοριών και μηχανόβιων
μέχρι αυτοκτονίες με όπλο.
Έχω δει πολύ ζόρικα πράγματα.
Δεν το έχω ξαναδεί έτσι.
Κατά τη γνώμη μου, δεν ήταν οργανωμένη εκτέλεση.
Δεν θα έβλεπες
τόσα τραύματα στην κα Μάγκι.
Θα ήταν δύο πυροβολισμοί και τέλος.
Ήταν δουλειά ενός ερασιτέχνη.
Μετά υπήρχε η θεωρία ότι ο Άλεκ εμπλεκόταν σε εμπόριο ναρκωτικών.
Υπάρχουν ακόμη εκκρεμείς έρευνες.
Δεν μπορούμε να μιλήσουμε γι' αυτό.
Δεν μιλάμε για αυτές τις πληροφορίες.
Επίσης, ξέρουμε για το ίντερνετ. Ο κόσμος γράφει ό,τι θέλει.
Έτσι, πρέπει να προσέχουμε.
Πρέπει να υπάρχουν αποδείξεις γι' αυτές τις διασυνδέσεις.
Μπορούμε να μιλήσουμε για τις επιταγές; Εξαργύρωσες πολλές επιταγές για τον Άλεκ.
Τι έχεις να πεις γι' αυτό;
Είχε πολλά μπλοκ επιταγών.
Εξαργύρωσα πολλές επιταγές γι' αυτόν σε μια περίοδο δέκα χρόνων.
Τον ρώτησα πολλές φορές. "Δεν είναι ξέπλυμα χρήματος, έτσι;"
"Όχι, απλώς μου κάνεις μια χάρη.
Εξαργυρώνεις μια επιταγή από τον λογαριασμό μου".
Όλες οι επιταγές ήταν από τον λογαριασμό του.
Έψαχνα να βρω μια διέξοδο. Ήθελα να σταματήσω.
Και όταν του το είπα, είπα
"Κοίτα, δεν θα το κάνω άλλο αυτό.
Δεν θα κάνω πια τα θελήματά σου".
Ήξερε την κόρη μου. Ήξερε ότι είχα πληρώσει τις σπουδές της.
Και όταν πηγαίνει στη δουλειά,
πρέπει να περάσει από μερικές κακόφημες γειτονιές.
Και μου είπε "Η Νικόλ δουλεύει ακόμα στο πανεπιστήμιο;"
Τέτοια φάση.
"Σε έχω εδώ και θα σε κρατήσω εδώ".
Δεν με απείλησε ποτέ ευθέως.
Απλώς το υπονόησε.
Κανείς απολύτως
στις γύρω τέσσερις πέντε κομητείες
δεν θα με πίστευε αν τους έλεγα τι συνέβαινε.
Θα με είχαν κλείσει σε τρελοκομείο.
Έτσι απλά.
Είναι δικηγόροι 88 χρόνια, κι έχουν ακόμα εξουσία.
Τέσσερις γενιές.
Είναι ανήκουστο.
ΡΑΝΤΟΛΦ ΜΕΡΝΤΟΧ Γ'
Η υπεράσπιση υποστήριξε επίσης ότι ο Έντι Σμιθ, ο ξάδερφος Έντι,
ίσως είχε κίνητρο για να σκοτώσει την οικογένεια.
Όχι βέβαια. Το πράγμα σοβάρεψε γρήγορα. Φαινόταν ότι θα μου το φόρτωνε.
Εγώ ήμουν υπεύθυνος. Εγώ σκότωσα τη Μάγκι και τον Πολ.
Έκλεψα τα λεφτά τους, και δεν ήξερα καν ποιοι ήταν.
Τον μήνα πριν τη διπλή ανθρωποκτονία της 7ης Ιουνίου
έλαβες μια επιταγή
δέκα μέρες πριν τους φόνους. Για τι ήταν αυτά τα λεφτά;
Όσον αφορά τις επιταγές που εξαργύρωσα πριν ή μετά τους φόνους,
ήταν 25.000 δολάρια, όπως ξέρεις.
Μου έδινε τις επιταγές, μου έλεγε να τις βάλω σε έναν λογαριασμό.
Έκοβε επιταγές. Εγώ τις εξαργύρωνα και του έδινα τα λεφτά.
Αλλά αυτό έγινε πριν συμβεί, οπότε…
Δεν ήξερα τι θα συνέβαινε.
Δεν μου φάνηκε ύποπτο.
Βοήθησες να σκοτωθεί ο Πολ;
Όχι.
-Βοήθησες να σκοτωθεί η Μάγκι; -Όχι.
Δεν υπήρχε περίπτωση να το άφηνα να συμβεί αν το ήξερα.
Σε κανέναν δεν αξίζει αυτό.
Ποτέ δεν έχω νιώσει μεγαλύτερη πίεση σε μια υπόθεση.
Τότε δεν υπήρχαν επαρκή στοιχεία για να ασκηθεί δίωξη στον Άλεκ.
Ξέραμε απ' την αρχή
ότι αυτή η υπόθεση δεν θα στηριζόταν στο DNA, τα αποτυπώματα
ή τα ίχνη ελαστικών,
πράγματα που βλέπει ο κόσμος σε σειρές τύπου CSI.
Αλλά υπάρχουν κι άλλα στοιχεία,
τα ψηφιακά στοιχεία, το ψηφιακό μας αποτύπωμα.
Δεν είχαμε πρόσβαση στο κινητό του Πολ
για να καταλάβουμε τι έκανε.
Είχαμε πληροφορίες μέσω του φίλου του Πολ, του Ρόγκαν Γκίμπσον.
Είχε μιλήσει με τον Πολ στα κλουβιά τη νύχτα των φόνων.
Ξέραμε όμως ότι αυτό δεν ήταν αρκετό.
Το κινητό ήταν κλειδωμένο. Δεν είχαμε τον κωδικό.
Έχουμε μια μερική λήψη, γιατί δεν έχουμε τον κωδικό.
-Ξέρεις τον κωδικό του; -Όχι.
Ήταν πολύ μυστικοπαθής με το κινητό του.
Έγινε άλλη μια προσπάθεια με τη Μυστική Υπηρεσία.
Κάποιος δοκίμασε τα γενέθλιά του και ξεκλείδωσε.
Αυτό ξεκλείδωσε και την υπόθεση.
Εκεί βρήκαμε το διαβόητο βίντεο.
Ο επόμενος μάρτυρας.
Καλούμε τον Ρόγκαν Γκίμπσον.
ΡΟΓΚΑΝ ΓΚΙΜΠΣΟΝ ΦΙΛΟΣ ΤΟΥ ΠΟΛ ΜΕΡΝΤΟΧ
Η κατάθεση του Ρόγκαν ήταν από αυτές που φρόντισα να δω.
Είναι από τους πιο πιστούς ανθρώπους που έχω γνωρίσει.
Μεγαλώσαμε μαζί.
Θα γινόταν χαλί να τον πατήσεις.
Πόσων χρονών ήσασταν όταν γνωρίσατε τον Πολ Μέρντοχ;
Τον ξέρω μια ζωή.
Ήσασταν κολλητοί μέχρι τη μέρα που δολοφονήθηκε;
Ναι.
-Ήρθατε κοντά με την υπόλοιπη οικογένεια; -Ναι. Σαν δεύτερη οικογένεια.
-Ήταν σαν δεύτερη οικογένεια; -Ναι.
Ο Ρόγκαν είναι παλιός γείτονας, παλιός οικογενειακός φίλος.
Έμενε σε άλλη πόλη τότε
και χρειαζόταν κάποιον να προσέχει το κουτάβι του, τον Κας,
και το έκανε ο Πολ.
Ο Πολ βιντεοσκοπούσε τον σκύλο του Ρόγκαν,
που είχε κάτι στην ουρά του.
Είναι στα κλουβιά.
Ο Πολ προσπάθησε να τον καλέσει, αλλά δεν είχε καλό σήμα.
Έτσι, αντί για βιντεοκλήση, τράβηξε αυτό το βίντεο.
Κύριε πρόεδρε, θα παίξω το τεκμήριο 297 για τον μάρτυρα.
7 ΙΟΥΝΙΟΥ 2021 Η ΝΥΧΤΑ ΤΩΝ ΦΟΝΩΝ
Πίσω.
8:44 Π.Μ.
Ο ΠΟΛ ΒΙΝΤΕΟΣΚΟΠΕΙ ΤΟΝ ΚΑΣ
Κάτσε, Κας. Έλα, κάτσε. Μπράβο. Έλα εδώ.
Έλα εδώ, Κας.
Έλα δω.
Κας.
Έχει ένα πτηνό στο στόμα του.
Έχει μια πέτρα.
Έλα, Μπάμπα.
-Μια φραγκόκοτα. -Μια κότα.
Έλα δω.
Ήξερα ότι είχε πάει στα κλουβιά. Εγώ ήμουν σπίτι.
Τους είδες τελευταία φορά στο βραδινό;
Ναι.
Μετά το βραδινό, η Μάγκι κι ο Πολ πήγαν στα κλουβιά;
Εγώ έμεινα στον καναπέ.
Έλα δω!
Επικράτησε ησυχία σε όλη την αίθουσα.
Μια σιωπή, έμειναν όλοι άφωνοι.
Και είδα κάποιους που προσπαθούσαν να πάνε πιο κοντά.
Άκουγαν καλά;
Αναγνωρίσατε τις φωνές;
-Ναι. -Ποιες φωνές ακούσατε;
Του Πολ, της κας Μάγκι, του κυρίου Άλεκ.
Μπορείτε δείξετε τον Άλεκ Μέρντοχ σε αυτήν την αίθουσα;
Κάθεται εκεί.
Να καταγραφεί ότι έδειξε τον κατηγορούμενο.
Ήταν η Μάγκι, ο Πολ, τα σκυλιά,
η κότα και ο Μπάμπα. Και ο Άλεκ.
Όταν είδα το βίντεο, ένιωσα ένα απόκοσμο συναίσθημα.
Άκουσα τον Πολ να παίζει με τον Κας.
Μετά άκουσα τη Μάγκι να λέει ότι είναι μια φραγκόκοτα.
Και ξαφνικά τον ακούω να φωνάζει "Μπάμπα".
Έλα εδώ, Μπάμπα.
Όταν άκουσα τη φωνή, το κατάλαβα αμέσως.
Ήξερα ότι ήταν αυτός.
Αυτό το βίντεο είναι ο ακρογωνιαίος λίθος της υπόθεσης,
γιατί ξέρουμε ότι η Μάγκι, ο Πολ και ο Άλεκ
χρησιμοποιούν πολύ το κινητό τους.
Και μέσα σε λίγα λεπτά,
τα κινητά τους παύουν να χρησιμοποιούνται για πάντα.
ΔΕΥΤΕΡΑ 7 ΙΟΥΝΙΟΥ 8:49
Η κατηγορούσα αρχή πιστεύει ότι πέθαναν μεταξύ 8:44 και 8:49.
Ο Άλεκ Μέρντοχ ήταν εκεί
δύο λεπτά πριν δολοφονηθούν η Μάγκι και ο Πολ.
Αυτή ήταν μια πληροφορία που δεν θεώρησε ότι ήταν σημαντικό
να μάθει η αστυνομία για πάνω από έναν χρόνο.
Ανατριχιάζω. Ήταν ανατριχιαστικό να το βλέπεις δεύτερο προς δεύτερο.
Αυτά ίσως ήταν τα τελευταία της λόγια.
Ο Πολ είχε αυτό το σημαντικό στοιχείο. Ήταν η κατάθεσή του κατά κάποιον τρόπο.
Παρότι έχω να δω ή να μιλήσω με τον Πολ τρία χρόνια,
ήταν σαν να μπορούσα να τα δω όλα.
Τον Πολ να φωνάζει στον σκύλο.
Ήταν σαν να ήμουν εκεί.
Ένιωθα ότι μπορούσα να φανταστώ τα πάντα.
Ακουγόταν χαρούμενος.
Και…
αυτό με γαλήνεψε μάλλον.
Ήταν οι τελευταίες τους στιγμές.
Ήταν δύσκολο.
Μάλλον γι' αυτό το είδα τόσες φορές.
Η κα Μάγκι πήγε στα κλουβιά. Το σκέφτομαι πολύ.
Δεν το έκανε ποτέ αυτό. Αν ήταν βράδυ, έμενε σπίτι.
Η κυρία Μάγκι φοβόταν.
Όταν έλειπε ο κος Άλεκ, έβαζε τον Πολ να κοιμηθεί στο διπλανό δωμάτιο.
Κλείδωνε κάθε πόρτα, κάθε παράθυρο.
Πιστεύω ότι υπήρχε λόγος που πήγε εκεί.
Δεν ήθελα να είναι το πρόσωπο του κου Άλεκ το τελευταίο πράγμα που είδε ο Πολ.
Δεν ήθελα να τον δολοφονήσουν.
Και είναι κάτι που δυσκολευόμουν να αποδεχτώ.
Σκεφτόμουν διάφορα άτομα που θα μπορούσαν να 'χαν σκοτωθεί στη θέση του.
Ο κος Άλεκ σκότωσε τον Πολ και τη Μάγκι.
Το βίντεο που βρέθηκε στο κινητό του Πολ απέδειξε
ότι ήταν σπίτι και όχι εκεί που έλεγε ότι ήταν,
αλλά δεν μπορώ να πω ότι πιστεύω ότι σκότωσε το παιδί του.
Εκείνη την κρίσιμη στιγμή όπου σταμάτησαν τα κινητά τους,
λέει ότι δεν ήταν εκεί, αλλά ήταν εκεί.
Στην αρχή της δίκης, ήρθε η οικογένεια.
Υπήρχε μια ατμόσφαιρα ξεγνοιασιάς.
Ο Άλεκ τούς μιλούσε.
Χαιρετιόντουσαν, μιλούσαν, αγκαλιάζονταν.
Πίσω.
Μετά το βίντεο, υπήρχε ανησυχία.
Νομίζω ότι ο Άλεκ Μέρντοχ ήθελε να καταθέσει,
γιατί πίστευε ότι μπορούσε να χειραγωγήσει τους ενόρκους.
Νομίζω ότι ήταν κακή κίνηση, αλλά δεν ξέρω αν είχαν άλλη επιλογή.
Ο επόμενος μάρτυρας.
Ευχαριστούμε.
Ο κατηγορούμενος, Ρίτσαρντ Αλεξάντερ Μέρντοχ,
θέλει να καταθέσει.
Θυμάμαι ότι σκέφτηκα
"Θα μπορέσει να επιβεβαιώσει τη φήμη του μαγικού δικηγόρου;"
Θυμάμαι ότι τον όρκισα.
Έμοιαζε να βιάζεται να καθίσει στο εδώλιο.
Ήξερε τον όρκο και απαντούσε πριν καν τελειώσω.
Λέγομαι Άλεκ Μέρντοχ.
Μ-Ε-Ρ-Ν-Τ-Ο-Χ.
Καλημέρα.
Κύριε Μέρντοχ,
στις 7 Ιουνίου 2021, πήρατε αυτό το όπλο ή οποιοδήποτε όπλο
και πυροβολήσατε τον γιο σας Πολ στο στήθος
στην αποθήκη ζωοτροφής στην οικία σας στο Μοσέλ;
Όχι.
Κύριε Μέρντοχ, πήρατε αυτό το όπλο ή οποιοδήποτε όπλο
για να τινάξετε τα μυαλά του γιου σας στον αέρα στις 7 Ιουνίου;
Όχι.
Κύριε Γκρίφιν, δεν πυροβόλησα ποτέ τη γυναίκα μου ή τον γιο μου.
Έλα εδώ, Μπάμπα.
Κύριε Μέρντοχ, είστε εσείς
στο βίντεο στα κλουβιά στις 8:44 μ.μ.,
τη νύχτα που δολοφονήθηκαν η Μάγκι και ο Πολ;
Ναι.
Ήσασταν όντως στα κλουβιά στις 8:44 μ.μ. τη νύχτα που δολοφονήθηκαν;
Ναι.
Είπατε ψέματα στον πράκτορα Όουεν
ότι τους είδατε τελευταία φορά στο βραδινό;
-Ναι, είπα ψέματα. -Γιατί;
Έβγαλα τα μάτια μου με τα ίδια μου τα χέρια.
Αλλά αφού είπα ένα ψέμα,
έπρεπε να συνεχίσω.
Ένα πράγμα που με συγκλόνισε, ως πατέρας και σύζυγος…
Αν φύγω από το σπίτι μου και δύο λεπτά μετά έρθει κάποιος
και δολοφονήσει την οικογένειά μου,
το μόνο πράγμα που θα σκεφτώ είναι
"Αν είχα μείνει δύο λεπτά παραπάνω, θα μπορούσα να τους είχα σώσει".
Κατά την κατάθεσή του, δεν φάνηκε να νιώθει τύψεις
που δεν πρόλαβε τους δολοφόνους της γυναίκας και του γιου του.
Τελικά, ο Άλεκ ήταν ο συνήγορος του εαυτού του.
Είμαι σίγουρη ότι η κατάθεσή του έκανε κακό στην υπεράσπισή του.
Όταν μιλήσατε με την κα Σέλι μετά το συμβάν,
της ζητήσατε να πει ότι μείνατε εκεί πάνω από 20 λεπτά.
Άκουσα την κατάθεση της Σέλι.
Πιστεύω ότι είναι καλός άνθρωπος.
Μπορεί να συζητήσαμε πόση ώρα έμεινα εκεί.
Εκείνη τη στιγμή, αν νόμιζα ότι έμεινα εκεί 45 λεπτά,
μπορεί να είπα ότι έμεινα 45 λεπτά, αλλά…
Δεν ξέρω.
Είπε ένα ψέμα,
γιατί δεν θα το έλεγα ποτέ αυτό αν δεν ήταν αλήθεια.
Κάτι που ξεχώρισε σ' αυτήν τη δίκη
είναι ότι οι πιο αξιομνημόνευτοι μάρτυρες ήταν γυναίκες.
Η Σέλι
και σίγουρα η Μπλάνκα.
Συχνά η υπεράσπιση ζητά από τους ενόρκους να πάνε στον τόπο του εγκλήματος.
Πιστεύω ότι η υπεράσπιση, στη συγκεκριμένη περίπτωση,
ήθελε να δουν οι ένορκοι πόσο μεγάλο ήταν το Μοσέλ,
πώς είχαν εξελιχθεί τα γεγονότα.
Η υπεράσπιση ήθελε
να πάνε οι ένορκοι στο Μοσέλ. Η κατηγορούσα αρχή συμφώνησε.
Έτσι, το τελευταίο πρωί,
ο δικαστής κανόνισε να πάνε εκεί οι ένορκοι.
Έστειλαν μια δημοσιογραφική ομάδα. Έναν καμεραμάν,
έναν φωτογράφο και μια δημοσιογράφο.
Είχα την τύχη να με επιλέξουν.
Είχε να συμβεί αυτό από τη δίκη του Ο. Τζέι.
Αυτό είχε εθνική, διεθνή απήχηση.
Ήθελα να βεβαιωθώ ότι έβλεπα και περιέγραφα
και το έκανα σωστά, για να εξηγήσω αυτήν τη σημαντική στιγμή.
Ένα από τα πρώτα πράγματα που έκανα ήταν να προσδιορίσω την απόσταση
μεταξύ των σημείων που έπεσαν η Μάγκι και ο Πολ.
Δυσκολευόμουν να το φανταστώ.
Εκτύπωσα το τεκμήριο που έδειχνε πού βρέθηκαν τα πτώματα.
Η Μάγκι είδε τα πάντα και είδε ποιος το έκανε,
από το σημείο όπου έπεσε.
Θυμάμαι ότι πήγα στην αποθήκη και μετά πηγαινοερχόμουν
μετρώντας τα βήματά μου.
Και ήταν 12 κανονικά βήματα μακριά.
Τόσο μακριά ήταν από το σημείο όπου έπεσε ο Πολ.
Και δεν μας δόθηκαν συγκεκριμένες οδηγίες,
οπότε μπήκα στην αποθήκη.
Ο Πολ πρέπει να στεκόταν στο 1,5 μ. όταν τον πυροβόλησαν.
Στάθηκα όσο πιο κοντά μπορούσα στο σημείο όπου είχε πυροβοληθεί.
Και συνειδητοποίησα ότι δεν μπορούσε να δει
ποιος τον πυροβόλησε, τουλάχιστον την πρώτη φορά.
Αλλά μετά, αν προχωρήσεις,
είναι βέβαιο ότι είδε ποιος…
ποιος του τίναξε τα μυαλά στον αέρα.
Από τον χρόνο που περάσαμε μαζί στο Μοσέλ, είχα ένα προαίσθημα
ότι οι ένορκοι δεν θα αργούσαν
να πάρουν μια απόφαση.
Πείτε το γυναικεία διαίσθηση.
Τότε μπήκα στο γραφείο μου
για να προετοιμαστώ για την ανακοίνωση της ετυμηγορίας.
Τηλεφώνησα σε μια φίλη, που είναι δικαστική γραμματέας στο Χάμπτον.
Είπα "Δεν ξέρω αν μπορώ. Θα πω στον δικαστή Νιούμαν να το κάνει".
Είπε "Διάβασέ την σαν οποιαδήποτε άλλη ετυμηγορία".
Όταν οι ένορκοι πήγαν να συνεδριάσουν, ήμουν εξαντλημένος.
Είχαμε παρουσιάσει όλα τα στοιχεία. Είχαμε κάνει ό,τι μπορούσαμε.
Ξεκίνησε η συνεδρίαση των ενόρκων.
Πήγα στο κέντρο ΜΜΕ για να ετοιμαστώ
για την ετυμηγορία.
Θυμάμαι την ομάδα υπεράσπισης να περιφέρεται στο κέντρο.
Όσο ήμασταν εκεί,
ο Ντικ έμαθε ότι οι ένορκοι είχαν ζητήσει οθόνες
για τεκμήρια, το οποίο θεώρησε θετικό.
Με ενημέρωσαν ότι οι ένορκοι ήταν έτοιμοι.
Θα ενημερώναμε τον δικαστή Νιούμαν ότι ήταν όλοι έτοιμοι στην αίθουσα.
Το ότι οι ένορκοι γύρισαν πίσω σε λιγότερο από μία ώρα
διέλυσε τις αμφιβολίες μας. "Δεν θέλουμε βραδινό. Είμαστε έτοιμοι".
Ήταν δύσκολο να χωνέψουμε ότι θα ακούγαμε την ετυμηγορία.
-Καταλήξατε σε ετυμηγορία; -Μάλιστα, κύριε.
-Είναι ομόφωνη; -Μάλιστα, κύριε.
Δώστε την στη γραμματέα, που θα την δώσει σ' εμένα.
Εξέτασε και μελέτησε την ετυμηγορία
και μετά μου την έδωσε.
Είπε "Μπορείτε να διαβάσετε την ετυμηγορία;"
Με κοιτούσαν έντονα η ομάδα υπεράσπισης, η οικογένεια,
όλοι στην αίθουσα και πιθανώς σε όλον τον κόσμο.
Πήρα μια ανάσα
και άρχισα να διαβάζω την απόφαση,
από την αρχή μέχρι το τέλος. Δεν ήθελα να μου ξεφύγει τίποτα.
"Πολιτεία της Νότιας Καρολίνας, κομητεία Κόλετον.
Γενικό Δικαστήριο.
Ιούλιος του 2022.
Πολιτεία εναντίον Ρίτσαρντ Αλεξάντερ Μέρντοχ,
που κατηγορείται για φόνο.
Κρίνεται ένοχος".
Επικράτησε σιωπή.
Παρότι η οικογένεια δεν έδειξε κανένα συναίσθημα στην αίθουσα,
μου είπαν ότι όταν γύρισαν στην αίθουσα όπου μαζευόταν η οικογένεια,
ο Μπάστερ έπεσε στα γόνατα
κι άρχισε να κλαίει.
ΓΚΟΥΕΝ ΤΖΕΝΕΡΕΤ ΕΝΟΡΚΟΣ
Είχα ήδη αποφασίσει.
Ψηφίσαμε δυο φορές.
Υπήρχαν αμφιβολίες για τα όπλα.
Μια νεαρή κοπέλα δεν πίστευε ότι το έκανε,
γιατί δεν πίστευε ότι κάποιος μπορεί να σκοτώσει την οικογένειά του.
Αυτό έλεγε συνέχεια.
Και όταν ψηφίσαμε πάλι, η απόφαση ήταν ομόφωνη.
Νιώθω ότι πήρα τη σωστή απόφαση. Πήραμε τη σωστή απόφαση.
Όταν άκουσα την κα Μπέκι να διαβάζει την ετυμηγορία,
καθώς κοίταξα την ομάδα από δω και την αστυνομία πίσω μας,
χαίρομαι που δεν τους κάναμε να το περάσουν όλο αυτό
χωρίς να αποδοθεί δικαιοσύνη για τη Μάγκι και τον Πολ.
Όταν βγήκε η ετυμηγορία, ήταν πλήρης δικαίωση.
Είχα πάρει τη σωστή απόφαση.
Η ομάδα μας έκανε το σωστό,
πέτυχε την καταδίκη και διέψευσε τους αρνητές.
3 ΜΑΡΤΙΟΥ 2023 ΑΝΑΚΟΙΝΩΣΗ ΠΟΙΝΗΣ
Κύριε Μέρντοχ, πλησιάστε
για την ανακοίνωση της ποινής.
Αυτή πρέπει να ήταν μια από τις πιο δύσκολες υποθέσεις,
όχι μόνο για μένα, ως δικαστής,
για την Πολιτεία, την ομάδα υπεράσπισης,
αλλά για όλους τους πολίτες αυτής της κοινότητας.
Έχουμε μια σύζυγο που δολοφονήθηκε,
έναν γιο που δολοφονήθηκε βίαια.
Το ότι καταθέσατε όμως
ότι απολαμβάνατε τη ζωή με τη γυναίκα και τον γιο σας
δεν είναι πιστευτό.
Η φράση που είπατε στο εδώλιο,
"Έβγαλα τα μάτια μου με τα ίδια μου τα χέρια".
Τι εννοούσατε μ' αυτό;
Όταν είπα ψέματα, συνέχισα να λέω ψέματα.
Λοιπόν, κύριε Μέρντοχ, για τον φόνο της συζύγου σας Μάγκι Μέρντοχ,
σας καταδικάζω σε κάθειρξη για την υπόλοιπη ζωή σας.
Για τον φόνο του Πολ,
που μάλλον αγαπούσατε πολύ,
σας καταδικάζω σε κάθειρξη για την υπόλοιπη ζωή σας.
Αυτές οι ποινές θα είναι διαδοχικές.
Οι αστυνομικές αρχές μπορούν να προχωρήσουν στην επιβολή της ποινής.
Νομίζαμε ότι μετά την ετυμηγορία
θα υπήρχε ξεγνοιασιά,
ότι θα υπήρχε ηρεμία στο Χάμπτον,
αλλά άνοιξε το κουτί της Πανδώρας γεννώντας πολλά ερωτηματικά.
Με ρωτάνε "Βοήθησε κανείς τον Άλεκ να σκοτώσει τον Πολ και τη Μάγκι;"
Θα το είχαμε ερευνήσει.
Ερχόταν η πτώση του
και έπρεπε να κάνει μια τελευταία προσπάθεια να σωθεί
και να σώσει το όνομά του.
Το τίμημα ήταν οι φόνοι του Πολ και της Μάγκι.
Πιστεύω ότι ο Άλεκ τράβηξε τη σκανδάλη.
Και πιστεύω ότι τον βοήθησαν να καθαρίσει μετά.
Κι έχουμε μόνο τον τόπο εγκλήματος που μας οδήγησε στη δίκη.
Νομίζω ότι ήταν προμελετημένο για πολύ καιρό.
Πιστεύω ότι ίσως να τον βοήθησε κάποιος.
Αυτός πήρε την απόφαση όμως.
Δεν θέλω να το σκέφτομαι, γιατί σκιάζομαι.
Το μόνο σχόλιο που έχω για αυτήν την κατάσταση είναι
ότι πιστεύω ότι υπάρχει κάποιος άλλος
ή κάποιοι άλλοι, αλλά τουλάχιστον άλλο ένα άτομο
που θα 'πρεπε να αντιμετωπίζει τις ίδιες κατηγορίες με τον κύριο Άλεκ,
γιατί δεν πιστεύω ότι μπορεί να σκότωσε το παιδί του.
Δεν ξέρουμε γιατί το έκανε.
Ίσως μια μέρα να μας πει.
Μόνο εκείνος ξέρει.
Πιστεύεις ότι τον βοήθησαν;
Δεν θέλω να απαντήσω στην ερώτηση.
Δεν…
Δεν θα ήθελα να απαντήσω.
Τον έβλεπα σαν αδερφό μου.
Με ξεγέλασε. Ξεγέλασε πολύ κόσμο.
Αν ο κύριος Ράντολφ ζούσε, δεν θα είχε συμβεί αυτό.
Δεν νομίζω ότι επειδή είναι φυλακή τελείωσε.
Αυτό είναι απλώς μια μικρή αναποδιά.
ΜΑΡΓΚΑΡΕΤ Μ. ΜΕΡΝΤΟΧ 1968-2021
Μου λείπει που ήμασταν μόνες στο σπίτι.
Μαζί μου ήταν πάντα ο εαυτός της.
Και μου λείπει αυτό.
Δεν θα έχω ποτέ ξανά μια τέτοια φίλη.
Δεν ξέρω τι άλλο να πω…
Δεν είναι εδώ ούτε αυτή ούτε αυτός.
Κι εγώ έχω τον σκύλο.
Μόνο οι δυο μας.
Μάλλον…
Μάλλον μείναμε οι δυο μας.
Ο ΑΛΕΚ ΜΕΡΝΤΟΧ ΘΕΛΕΙ ΝΑ ΑΣΚΗΣΕΙ ΕΦΕΣΗ.
Ο ΑΛΕΚ ΚΑΙ Ο ΜΠΑΣΤΕΡ ΜΕΡΝΤΟΧ ΔΕΝ ΘΕΛΗΣΑΝ ΝΑ ΔΩΣΟΥΝ ΣΥΝΕΝΤΕΥΞΗ.
Ο ΚΕΡΤΙΣ ΕΝΤΟΥΑΡΝΤ ΣΜΙΘ ΚΑΤΗΓΟΡΕΙΤΑΙ ΓΙΑ ΟΠΛΟΧΡΗΣΙΑ,
ΣΥΝΩΜΟΣΙΑ, ΥΠΟΒΟΗΘΟΥΜΕΝΗ ΑΥΤΟΚΤΟΝΙΑ, ΒΙΑΙΟΠΡΑΓΙΑ,
ΟΙΚΟΝΟΜΙΚΗ ΑΠΑΤΗ ΚΑΙ ΞΕΠΛΥΜΑ ΧΡΗΜΑΤΟΣ.
ΚΑΤΗΓΟΡΕΙΤΑΙ ΟΤΙ ΕΞΑΡΓΥΡΩΣΕ 437 ΕΠΙΤΑΓΕΣ
ΣΥΝΟΛΙΚΗΣ ΑΞΙΑΣ 2,4 ΕΚΑΤΟΜΜΥΡΙΩΝ ΣΤΟ ΟΝΟΜΑ ΤΟΥ ΑΛΕΚ ΜΕΡΝΤΟΧ.
Υποτιτλισμός: Γιώργος Μακράκης